SeBaTa: Le wena e ke o lefšega monna. Mo lemoše gore bagwera ba gagwe bao a tšwago le bona bokgolwa bja dipolotiki ba a mo šia. Ba dula ka toropong, ba otlela difatanaga tša mabonwa, bana ba bona ba tsena dikolo tša maemo le gore dipolokelo tša bona tša ka pankeng di a falala. Felo mo ga re sa lwela nnete. Re lwela dimpa tša rena, gore megolo ya rena e metše tša makhura. Re lwa ntwamogolo fa. gona. Go hlopha, ke go utolla diphapantšho tše di laetšago/tiišago ka mo Meisie o be a belegetšwe Mara, tatagwe e le Wammala, a ipitša Williams. Batswadi ba gagwe ba be ba no itulela mmogo ba se ba nyalana. Williams o rile go hwetša mošomo wa go aga mengwako mo toropong ya Louis Trichardt, Meisie le mmagwe ba mo šala morago. Ba ile ba hwetša ntlwana mo lekheišeneng la Bathobaso la Tshikota. Meisie o goletše fao, a tsena sekolo a ba a phetha mphato wa Marematlou. Ka morago ga moo o ile a thwala mošomo mo setešeng sa maphodisa. Mo ngwageng wa bobedi o ile a gahlana le setšene Mashudu Makhado, ba hwetša madi a bona a sepelelana.